મુંબઈ, તા. 6 : સિસ્ટમ અૉફ ઍર ક્વૉલિટી વેધર ફોરકાસ્ટિંગ ઍન્ડ રિસર્ચ (સફર)ના મતે ગયા વર્ષની સરખામણીમાં આ વર્ષે ઓછું પ્રદૂષણ નોંધાય એવી શક્યતા છે. બુધવારે દિવાળીના દિવસે હવાની ગુણવત્તા ખરાબ અને ગુરુવારે નવા વર્ષના દિવસે હવાની ગુણવત્તા વધુ ખરાબ હશે. 2017માં ફૂટેલા ફટાકડાના આધારે તેમ જ બીજા બધા સ્રોતને ધ્યાનમાં રાખીને કરવામાં આવેલી ગણતરી મુજબ અંધેરી અને મઝગાંવ સૌથી વધુ પ્રદૂષિત વિસ્તાર છે.